ซีไอเอ็มบียืดชำระหนี้เงินต้นช่วยน้ำท่วม
ซีไอเอ็มบี ออกมาตรการช่วยน้ำท่วม ให้ลูกหนี้ที่ได้รับผลกระทบจากอุทกภัยพักชำระเงินต้นได้เป็นเวลา 6 เดือน
10 พ.ย. 2553

ซีไอเอ็มบี ออกมาตรการช่วยน้ำท่วม ให้ลูกหนี้ที่ได้รับผลกระทบจากอุทกภัยพักชำระเงินต้นได้เป็นเวลา 6 เดือน
นายสุรชัย จิตตรัตน์เสนีย์ รองกรรมการผู้จัดการใหญ่ ธนาคารซีไอเอ็มบี(ไทย) กล่าวว่า ธนาคารได้ออกมาตรการให้ความช่วยเหลือลูกหนี้ที่ประสบภัยน้ำท่วม โดยในเบื้องต้นจะมีการพักชำระเงินต้นให้เป็นเวลา 6 เดือนแก่ลูกค้าที่ได้รับผลกระทบ ซึ่งจะมีผลไปจนถึงวันที่ 30 เม.ษ. ปีหน้า นอกจากนี้ธนาคารจะมีการหาแนวทางในการให้ความช่วยเหลือระยะยาวต่อไป
"ธนาคารกำลังลงพื้นที่เพื่อสำรวจความเสียหายของลูกค้าเป็นรายๆไป โดยเฉพาะลูกค้าในพื้นที่ภาคใต้ และจังหวัดนครราชสีมา ซึ่งแต่ละรายได้รับความเสียหายมากน้อยต่างกัน และต้องการความช่วยเหลือที่แตกต่างกัน ส่วนมาตรการที่ออกมาขณะนี้เป็นเพียงมาตรการระยะสั้นเท่านั้น โดยระหว่างนี้เจ้าหน้าที่จะวิเคราะห์ปัญหาและแนวทางให้ความช่วยเหลือในระยะยาวต่อไป"นายสุรชัย กล่าว